Diari Oficial de la Generalitat Valenciana


Sumari del DOGV 4448, del 26-02-2003 (2003/1948)

Notificació a Saturnino Jerónimo Rubio Rubio. Recurs número R-285/2002.
-----------------------------------------------------------------------

### Dades del document

Número de DOGV
:   4448

Data del DOGV
:   26-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1948


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Saturnino Jerónimo Rubio Rubio. Recurs número R-285/2002. [2003/A1948]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar a Saturnino Jerónimo Rubio Rubio, carrer Alfarrasí, 1, 1a (46653 València) la resolució del recurs d'alçada amb el número de referència interna R-285/2002.
  
«Resolució
  
Examinat el recurs d'alçada formulat per Saturnino Jerónimo Rubio Rubio contra Resolució del Servei Territorial d'Arquitectura i Habitatge de València, en l'expedient número V-SOLV-01451/2001.
  
Antecedents de fet
  
1. Saturnino Rubio Rubio va presentar escrit de sol·licitud d'habitatge de promoció pública a València, el 26 de juliol de 1999, i va resultar, una vegada efectuada la baremació, en llista d'espera per a una possible adjudicació.
  
2. En data 14 de setembre de 2001, transcorreguts dos anys sense haver pogut adjudicar-li l'habitatge, se li comunica al sol·licitant la caducitat de la seua petició, i se li indica la possibilitat de presentar una nova sol·licitud.
  
3. En data 12 de febrer de 2002 es presenta nova sol·licitud d'habitatge que, una vegada comprovada la documentació aportada, es requerix el sol·licitant, en data 27 de febrer de 2002, perquè aportara documentació complementària.
  
4. El Servici Territorial d'Arquitectura i Habitatge de València dicta resolució en data 12 de juny de 2002, davant de la reclamació presentada per Saturnino Rubio Rubio el 9 d'abril de 2002, en la qual es desestima esta per no aportar la documentació complementària exigida pel Decret 26/1989, de 27 de febrer, del Consell de la Generalitat Valenciana, sobre adjudicació d'habitatges de promoció pública de la Generalitat Valenciana.
  
5. Contra la dita resolució, interposa recurs d'alçada Saturnino Jerónimo Rubio Rubio, amb les al·legacions que consten en este i que ací es donen per reproduïdes en nom de la brevetat.
  
Fonaments de dret
  
1. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), modificada per la Llei 4/1999, de 13 de gener, com pel que establix el Decret 210/2001, de 18 de desembre, del Govern Valencià (DOGV núm. 4165 de 10 de gener de 2002).
  
2. El que disposen els articles 107, 110, 114 i 115 de la LRJPAC, quant a l'admissió i tramitació del recurs d'alçada.
  
3. Consta en l'expedient que, caducada la primera sol·licitud pel transcurs del temps, i atés que no es va poder adjudicar cap habitatge a pesar d'estar en llista d'espera el recurrent, es va procedir a presentar nova sol·licitud.
  
Junt amb esta era necessària la presentació d'una sèrie de documents, ja que havien pogut variar les circumstàncies econòmiques i familiars del recurrent.
  
Estos documents no van ser aportats malgrat el seu requeriment, i així va ser reconegut en l'escrit d'interposició del present recurs d'alçada pel recurrent, sense que en cap moment es faça menció als motius de la no-aportació documental, que és el fonament jurídic i de fons de la resolució objecte de recurs i requisit sine qua non per a la inclusió de la sol·licitud en la llista d'espera per a la possible adjudicació d'un habitatge, ja que sense estos difícilment es podrà concloure la imprescindible baremació de punts respecte d'altres sol·licitants.
  
En conseqüència, no havent aportat la documentació necessària per a poder procedir a la baremació de la sol·licitud i la seua inclusió en llista d'espera, segons s'exigix en el Decret 26/1989, de 27 de febrer, del Consell de la Generalitat Valenciana, sobre adjudicació d'habitatges de promoció pública de la Generalitat Valenciana, procedix la desestimació del recurs i la confirmació de la resolució del Servici Territorial d'Arquitectura i Habitatge de València.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i del PAC), modificada per la Llei 4/1999, de 13 de gener i la resta de legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs d'alçada formulat per Saturnino Jerónimo Rubio Rubio, contra la Resolució del Servici Territorial d'Arquitectura i Habitatge de València, de 12 de juny de 2002, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des del dia següent de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga interposar qualsevol altre recurs que es considere oportú.